শুক্রাণু
মানব শুক্রাণু হ্যপ্লয়েড কোষ অর্থাৎ এতে ক্রোমোসোমের সংখ্যা এর উৎপাদক কোষের ক্রোমোসোম সংখ্যার অর্ধেক। মানব শুক্রাণুতে ২৩টি ক্রোমোসোম থাকে যা ডিম্বাণুর ২৩টি ক্রোমোসোমের সাথে যুক্ত হয়ে ২x২৩ ক্রোমোসোম বিশিষ্ট ডিপ্লয়েড জাইগোট সৃষ্টি করে।
শুক্রাণুর আকার বিভিন্ন জীবে বিভিন্ন হয়ে থাকে এবং এটি শুক্রাণুর একটি বিশেষ বৈশিষ্ট যার মাধ্যমে একটি জীব থেকে অন্য জীবকে আলাদাভাবে চিহ্নিত করা যায়।
শুক্রাশয়
শুক্রাশয় (ইংরেজি testicle বা testis, অর্থাৎ পৌরুষের সাক্ষী) মেরুদণ্ডী প্রাণীদের পুংজননকোষ বা শুক্রাণু ও পুরুষ হরমোন টেস্টস্টেরোন উৎপাদনকারী অঙ্গ। স্ত্রী-প্রাণীতে এটির সদৃশ অঙ্গটি হল ডিম্বাশয়। এটি একই সাথে প্রজননতন্ত্র এবং অন্তঃক্ষরাতন্ত্রের অংশ।